
Moodustatavatele maaüksustele aadresside määramine

Rakvere tn 71 maa-ala detailplaneeringu alusel
1. Asjaolud ja menetluse käik

Narva Linnavolikogu 21.06.2012 otsusega nr 83 kehtestati Rakvere tn 71 maa-ala detailplaneering, mis näeb ette olemasoleva krundi jagamist ning uute kruntide moodustamist. 17.01.2012 esitas Maininvestments OÜ avalduse, milles palub tehtud katastrimõõdistamise ja kehtestatud detailplaneeringu alusel kinnitada Rakvere tn 71 jagamine kolmeks eraldiseisvaks katastriüksuseks. Jagamise menetluse teostamiseks moodustatavatele maaüksustele tuleb määrata aadressid.
Kuna moodustavatele maaüksustele määratakse aadressid, jagatava maaüksuse Rakvere tn 71 aadress tuleb tunnistada kehtetuks s.t. Narva Linnavalitsuse 06.05.1998 korraldusega nr 530-k “Postiaadressi omistamine” tabeli punktis 40 määratud aadress.
2. Õiguslikud alused

2.1 Kohanimeseaduse § 5 lõike l punkti 3 järgi on kohanimemäärajaks kohalik omavalitsus ja § 6 lõike l kohaselt korraldab kohanime määramise ja teeb otsuse omal algatusel füüsilise või juriidilise isiku kirjaliku taotluse alusel;

2.2 Narva Linnavolikogu 06.05.2010 määruse nr 20 “Kohanime määramise kord” punkti 2.2.4 alusel määrab Narva Linnavalitsus korraldusega aadressi koos majanumbriga ehitisele või muule asukoha osutust vajavale objektile;
2.3 Haldusmenetluse seaduse § 68 lõike 2 kohaselt haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal.
3. Otsus
Määrata vastavalt käesoleva korraldusele lisatud Rakvere tn 71 maa-ala detailplaneeringu põhijoonisele (lisa 1) maaüksusele:

3.1  pindalaga  ca 22 528 m2, aadress  Narva linn, Rakvere tn 71;

3.2  pindalaga  ca 11 753 m2  aadress  Narva linn, Rakvere tn 71a;

3.3  pindalaga  ca 9 040 m2,  aadress  Narva linn, Rakvere tn 71b.
4. Rakendussätted

4.1 Tunnistada kehtetuks Narva Linnavalitsuse 06.05.1998 korraldusega nr 530-k “Postiaadressi omistamine” tabeli punktis 40 määratud maaüksuse aadress Rakvere tn 71.
4.2 Korraldus jõustub teatavakstegemisest.

4.3 Korraldust on võimalik vaidlustada Tartu Halduskohtu Jõhvi kohtumajas 30 päeva jooksul alates jõustumisest.

